**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2022-11-15 Nr. TAR-108

Posėdžio data – 2022 m. lapkričio 9 d.

Pradžia – 14.00 val. (nuotoliniu būdu)

Posėdžio pirmininkas – Vytis Radvila.

Posėdžio sekretorė – Lietutė Demidova.

7. SVARSTYTA. Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimas.

Pranešėjas – E. Simokaitis. Teigia, kad šio sprendimo projekto tikslas patvirtinti savivaldybei nuosavybės teise priklausančio savivaldybės funkcijų įgyvendinimui nereikalingo nekilnojamojo turto ir kitų nekilnojamųjų daiktų sąrašą, kad būtų galima jį parduoti ir gauti pajamas į savivaldybės biudžetą.

Balsavimu (už-6) komiteto nariai pritaria sprendimo projektui.

A. Vaitkus atsiprašo, kad nespėjo tinkamai sureaguoti per balsavimą ir teigia, kad yra prieš sprendimo projektą, kadangi ne kartą su Savivaldybės administracijos direktoriumi ir meru buvo kalbėta, kad pastatas, esantis prie Jono kalnelio (viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo 32 eilutė: Pastatas – administracinis (unikalus numeris 2191-0003-9019, pažymėjimas plane 1B1p, 1 aukšto, statybos metai 1910) su pastatu – garažu Pylimo g. 6, Klaipėda) ir kuriuo naudojasi irkluotojų bendruomenė – yra unikalus ir ši bendruomenė išreiškė norą pastatą išlaikyti savo funkcijoms. A. Vaitkus teigia, jog buvo pažadėta, kad teritorija su pastatais (iki gruodžio mėnesio) nebus pateikti pardavimui iki gruodžio mėnesio. Pažymi, kad parduodami pastatus prarasime unikalią galimybę irkluotojams, veteranams įrengti muziejų ir išlaikyti tradiciškai irklavimo bazę. A. Vaitkus siūlo neskubėti priimant sprendimą tokioje jautrioje vietoje.

E. Simokaitis teigia, kad šiai dienai neturi jokių prašymų nei siūlymų dėl šio pastato panaudojimo.

A. Vaitkus siūlo atvirai padiskutuoti dėl šio sklypo ir pastato, taip pat priimti protokolinį pavedimą - išbraukti iš Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo 32 eilutę.

R. Taraškevičius siūlo kitą savaitę suinteresuotiems komiteto nariams susitikti su bendruomene ir pasikalbėti (iki Tarybos posėdžio).

V. Radvila pritaria R. Taraškevičiaus siūlymui. V. Radvila siūlo Savivaldybės administracijai parengti kitą sprendimo projektą dėl pastato (administracinis su pastatu – garažu Pylimo g. 6, Klaipėda) arba išbraukti iš sąrašo 32 eilutę.

R. Taraškevičius nepritaria V. Radvilos siūlymui, kad rengti kitą sprendimo projektą. R. Taraškevičius siūlo protokole pažymėti komiteto nuomonę (išbraukti iš sąrašo 32 eilutę).

A. Barbšys teigia, kad pastato įtraukimas į sąrašą – dar nėra pastato pardavimas. Mano, kad komitetas gali siūlyti išbraukti iš sąrašo 32 eilutę.

R. Taraškevičius prašo Savivaldybės administracijos Tarybos posėdyje pateikti savo nuomonę dėl 32 eilutės išbraukimo iš sąrašo. R. Taraškevičius siūlo organizuoti komiteto išvažiuojamąjį posėdį.

V. Radvila mano, kad galėtų būti jungtinis posėdis su kitais komitetais.

A. Barbšys siūlo organizuoti su Kultūros, švietimo ir sporto komitetu jungtinį komiteto posėdį.

NUTARTA. Pritarti pateiktam sprendimo projektui su komiteto siūlymu:

7.1. Išbraukti iš Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo 32 eilutę (Pastatas – administracinis (unikalus numeris 2191-0003-9019, pažymėjimas plane 1B1p, 1 aukšto, statybos metai 1910) su pastatu – garažu (unikalus numeris 2191-0003-9024, pažymėjimas plane 1G1p, statybos metai 1980) Pylimo g. 6, Klaipėda).

7.2. Prašyti Savivaldybės administracijai Tarybos posėdyje pateikti savo nuomonę dėl 32 eilutės išbraukimo.

BALSUOTA: už – 5 (V. Radvila, R. Taraškevičius, E. Andrejeva, A. Barbšys, A. Vaitkus), prieš – 0, susilaiko – 0.

Posėdžio pirmininkas Vytis Radvila

Posėdžio sekretorė Lietutė Demidova